text: Dansk Kennel Klub: Stop nu fyrværkeriet
  29 december 2011 kl. 09.35
  Hundeejerklub vil have begrænset nytårsfyrværkeriet.
  Dansk Kennel Klub har én gang haft held med at påvirke politikerne til at at få ændret fyrværkerilovgivningen:
  Det skete, da det blev forbudt at skyde fyrværkeri af året rundt.
  Loven blev ændret, så der kun må sælges fyrværkeri i perioden 1. dec. til 31. dec., og der kun må affyres fyrværkeri i perioden fra 1. dec. til 5. jan.
  Men Dansk Kennel Klub er stadig ikke tilfreds.
  Ifølge klubben "er der stadig alt for mange hunde og familier, hvis hverdag er et helvede fra midten af november til langt ind i januar".
  Dansk Kennel Klub har derfor nu rettet henvendelse dyrevelfærdsordførerne i Folketingets forskellige partier med et forslag om, at besiddelse og affyring af fyrværkeri kun bør være tilladt i nogle ganske få dage omkring nytår.
  Klubben har også startet en underskriftsindsamling.
  